Kerron Clement

| Mitalit | Mitalit | Mitalit |  |
| --- | --- | --- | --- |
|  Clement haastattelussa voitettuaan 400 metrin aitajuoksun Osakan MM-kilpailuissa |  Clement haastattelussa voitettuaan 400 metrin aitajuoksun Osakan MM-kilpailuissa |  Clement haastattelussa voitettuaan 400 metrin aitajuoksun Osakan MM-kilpailuissa |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 4×400 m |  |
|  Kultaa | Rio de Janeiro 2016 | 400 m aitajuoksu |  |
|  Hopeaa | Peking 2008 | 400 m aitajuoksu |  |
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | 400 m aitajuoksu |  |
|  Kultaa | Osaka 2007 | 4×400 m |  |
|  Kultaa | Berliini 2009 | 400 m aitajuoksu |  |
|  Kultaa | Berliini 2009 | 4×400m |  |
|  Pronssia | Lontoo 2017 | 400 m aitajuoksu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Doha 2010 | 4×400m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Toronto 2015 | 4×400 m viesti |  |
Kerron Clement (s. 31. lokakuuta 1985 Port of Spain, Trinidad) on yhdysvaltalainen yleisurheilija, jonka päämatka on 400 metrin aitajuoksu.
Clement sai Yhdysvaltain kansalaisuuden 21. kesäkuuta 2004. Myöhemmin samana vuonna hän voitti NCAA-mestaruuden 400 metrin aidoissa. Hän voitti Grosseton nuorten MM-kisoissa 400 metrin aidoissa kultaa ajalla 48,51. Samoissa kisoissa hän oli Yhdysvaltain ankkuri 4 × 400 metrin viestijuoksujoukkueessa, joka voitti MM-kultaa uudella nuorten maailmanennätysajalla 3.01,09. Vuonna 2005 Clement voitti sisäratojen NCAA-mestaruuden 400 metrin juoksussa uudella ME-ajalla 44,57. Hän voitti samana vuonna 400 metrin aidoissa NCAA-mestaruuden sekä Yhdysvaltain mestaruuden. Jälkimmäisissä kilpailuissa hän juoksi ajan 47,24, joka jäi kauden kärkiajaksi. Helsingin MM-kisoissa Clement sijoittui neljänneksi.
Clement oli mukana 11. helmikuuta 2006 juoksemassa 4 x 400 metrin viestijoukkueessa, joka ajallaan 3.01,96 alitti voimassa olevan sisäratojen maailmanennätyksen. Ennätystä ei kuitenkaan hyväksytty tekemättä jääneiden epo-testien takia. Samana vuonna hän voitti Yhdysvaltain mestaruuden kauden kärkiajalla 47,39 ja kauden lopussa yleisurheilun maailmancupin.
Osakan MM-kilpailuissa vuonna 2007 Clement voitti 400 metrin aitajuoksun kultaa 0,4 sekunnin erolla Felix Sáncheziin. Hän voitti kultaa myös 4×400 metrin viestissä juostuaan Yhdysvaltain joukkueessa alkuerissä. Pekingissä 2008 Clement voitti hopeaa 400 metrin aitajuoksussa. Yhdysvallat hallitsi matkaa, sillä voittaja Angelo Taylor ja pronssimitalisti Bershawn Jackson olivat myös Yhdysvalloista. Pitkässä viestissä Clement sai kultamitalin juostuaan alkuerissä Yhdysvaltain joukkueessa.
Clement uusi maailmanmestaruutensa Berliinin MM-kilpailuissa 2009 ajalla 47,91 s, ja oli myös mukana kultaa voittaneessa Yhdysvaltain joukkueessa 4×400 metrin viestijuoksussa.. Dohan sisäratojen MM-kilpailuissa 2010 hän juoksi 4 × 400 metrin viestin alkuerissä, ja sai kultamitalin kun Yhdysvaltain joukkue voitti eri kokoonpanolla loppukilpailun. Daegun MM-kisoissa 2011 hän karsiutui välierissä. Hän sijoittui 400 metrin aitajuoksussa kahdeksanneksi sekä Lontoon olympialaisissa 2012 että Moskovan MM-kilpailuissa 2013. Pan-Amerikan kisoissa 2015 hän sijoittui 400 metrin aitajuoksussa neljänneksi ja saavutti 4 × 400 metrin viestissä pronssia. Pekingin MM-kilpailuissa 2015 hän sijoittui 400 metrin aitajuoksussa neljänneksi. Hän voitti Yhdysvaltojen-mestaruuden 2016. Rion olympialaisissa 2016 Clement voitti kultaa 400 metrin aitajuoksussa ajalla 47,73. Lontoon MM-kilpailuissa 2017 hän saavutti 400 metrin aitajuoksussa pronssia ajalla 48,52.
Clement on voittanut IAAF:n yleisurheilufinaalissa 400 metrin aitajuoksun 2008 ja 2009 sekä sijoittunut toiseksi 2007.